Eeloleval kevadel, nelipüha aegu, 29.-31.  maini toimub Eestis suur vaimulik ühisüritus - Lootuse Festival. Tegu on oikumeeniliste evangelisatsioonipäevadega, mille eesmärgiks on, et võimalikult paljud inimesed leiaksid enda jaoks kiriku ja kuuleksid head sõnumit Jeesusest Kristusest. See jumalasõna festival on üks võimalus, kus iga kristlane saab midagi ära teha, et tema lähedased ja sõbrad-sugulased kuuleksid Kristusest ja tuleksid tõelise Jumala tundmisele.